George Armstrong Custer, naixito de New Rumley (Ohio) o 5 d'aviento de 1839 y muerto en a batalla de Little Bighorn (Montana, Estaus Unius) o 25 de chunio de 1876, estió un melitar estausunidense de Caballería, que mientres a Guerra Civil d'os Estaus Unius plegó a o ran de cheneral, encara que en rematar tornó a tener o ran de tenient coronel. Manimenos, se le cita como cheneral Custer. Mientres a Guerra Civil partecipó en quantas batallas, y en os anyos 1860 partecipó en as Guerras Indias mandando o 7º Rechimiento de Caballería en quantas accions melitars (encluyendo-ie a mortalera de Washita) dica la suya redota por una coalición de lakotas y cheyennes en a batalla de Little Bighorn o 25 de chunio de 1876, a on morió con tot o 7º Rechimiento de Caballería.